SET ปิดบวก 1 จุด มูลค่าซื้อขาย 6.4 หมื่นลบ. แนะจับตาความคืบหน้าเจรจาการค้าสหรัฐฯ-จีน
SET ปิดบวก 1 จุด มูลค่าซื้อขาย 6.4 หมื่นลบ. แนะจับตาความคืบหน้าเจรจาการค้าสหรัฐฯ-จีน โดยดัชนีปิดตลาดวันนี้ ที่ระดับ 1,722.21 จุด บวก 0.88 จุด หรือ 0.05% มูลค่าการซื้อขาย 6.4 หมื่นล้านบาท
SET ปิดบวก 1 จุด มูลค่าซื้อขาย 6.4 หมื่นลบ. แนะจับตาความคืบหน้าเจรจาการค้าสหรัฐฯ-จีน
26 มิ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,722.21 จุด บวก 0.88 จุด หรือ 0.05% มูลค่าการซื้อขาย 6.4 หมื่นล้านบาท
10 หุ้นดันดัชนีวันนี้

ด้านนายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยวันนี้แกว่งแคบคล้ายคลึงกับตลาดหุ้นในภูมิภาคเอเชียที่เคลื่อนไหวทั้งในแดนบวก-ลบ ในช่วงรอดูการเจรจาการค้าระหว่างสหรัฐฯ และจีน ซึ่งจะต้องรอดูว่าจะมีความคืบหน้าออกมาทางไหน
ส่วนบ้านเราก็รอดูการตั้งรัฐบาลในเดือน ก.ค.และคาดหวังว่าจะมีมาตรการกระตุ้นเศรษฐกิจตามมาด้วย จากนั้นก็อยู่ในช่วงของการทยอยประกาศผลประกอบการของบริษัทจดทะเบียน ซึ่งจะต้องติดตามดูลำดับต่อไป ส่วนมติการประชุมคณะกรรมการนโยบายการเงิน (กนง.) ที่ออกมาวันนี้คงอัตราดอกเบี้ยนโยบายก็เป็นไปตามที่ตลาดคาดไว้
สำหรับแนวโน้มการลงทุนในวันพรุ่งนี้ (27 มิ.ย.) คาดว่าตลาดฯคงจะแกว่งตัวในกรอบไม่ต่างจากวันนี้ หลังจากที่ปรับตัวขึ้นมาตอบรับข่าวบวกกันไปมากแล้ว พร้อมให้แนวรับ 1,700 จุด ส่วนแนวต้าน 1,730 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่     
AOT มูลค่าการซื้อขาย 4,121.00 ล้านบาท ปิดที่ 74.00 บาท ลดลง 1.00 บาท
PTT มูลค่าการซื้อขาย 2,983.61 ล้านบาท ปิดที่ 48.50 บาท ลดลง 0.25 บาท
KBANK มูลค่าการซื้อขาย 2,333.75 ล้านบาท ปิดที่ 188.50 บาท ลดลง 2.50 บาท
CPALL มูลค่าการซื้อขาย 2,327.33 ล้านบาท ปิดที่ 85.75 บาท เพิ่มขึ้น 0.50 บาท
SCB มูลค่าการซื้อขาย 2,266.09 ล้านบาท ปิดที่ 137.00 บาท เพิ่มขึ้น 2.50 บาท